**Notă informativă**

**la proiectul hotărârii de Guvern cu privire la aprobarea modificărilor şi completărilor ce se operează în unele hotărîri ale Guvernului**

Proiectul hotărîrii de Guvern „Cu privire la aprobarea modificărilor şi completărilor ce se operează în unele hotărîri ale Guvernului”a fost elaborat în temeiul art.7 alin.(3) lit. g), lit. h) şi art.8 alin.(1) lit. i) din Legea nr.121-XVI din 4 mai 2007 privind administrarea şi deetatizarea proprietăţii publice şi are drept scop modificarea şi completarea unor hotărîri ale Guvernului aferente domeniului evidenţei proprietăţii publice şi, anume:

1. La Regulamentul cu privire la Registrul patrimoniului public aprobat prin Hotărîrea Guvernului nr.675 din 06 iunie 2008 „Cu privire la Registrul patrimoniului public”, se propun:
2. modificări la pct.12, pct.32, anexele nr.9 şi nr.10, în scopul excluderii prezentării extraselor din Registrul de stat al persoanelor juridice şi întreprinzătorilor individuali, dat fiind că informaţia ce se conţine în extrase este definită de legislaţia în vigoare ca fiind publică şi accesibilă tuturor (demersul Guvernului Republicii Moldova nr.3704-18 din 21 august 2015);
3. completări în anexele nr.7 şi nr.14 ce ţin de indicarea Hotărîrii Guvernului prin care a fost atribuit domeniul public sau domeniul privat al statului bunului imobil respectiv, în conformitate cu prevederile art.6 din Legea nr. 121-XVI din 4 mai 2007privind administrarea şi deetatizarea proprietăţii publice;
4. ajustarea terminologiei utilizate în anexele nr.9, nr.10 şi nr.13 la Standardele Naţionale de Contabilitate, aprobate prinOrdinul Ministerului Finanţelor nr.118  din  06.08.2013;
5. completarea pct.1 la Indicaţii pentru completarea dării de seamă privind bunurile imobile proprietate publică a statului (anexa nr.14) cu specificarea tipurilor de bunuri ce se supun înregistrării în registrul bunurilor imobile conform criteriilor stabilite în art.4 alin.(3) al Legii cadastrului bunurilor imobile nr.1543 din 25.02.1998 şi în pct.6 al Instrucţiunii cu privire la înregistrarea bunurilor imobile şi a drepturilor asupra lor, aprobat prin Ordinul Agenţiei Relaţii Funciare şi Cadastru nr.112 din 22 iunie 2005.
6. La Hotărîrea Guvernului nr.568 din 06 mai 2008 „Cu privire la organizarea evidenţei proprietăţii publice, circulaţia acesteia şi exercitarea funcţiilor de către persoanele împuternicite să reprezinte interesele statului/unităţilor administrativ-teritoriale” se propun modificări în anexa nr.1, în scopul ajustării terminologiei utilizate la Standardele Naţionale de Contabilitate şi raportării sumelor distribuite pentru efectuarea acţiunilor de sponsorizări şi binefacere, în scopul verificării respectării cerinţelor pct.6) din Hotărîrea Guvernului nr.110 din 23.02.2011 cu privire la unele aspecte ce ţin de repartizarea profitului net anual al societăţilor pe acţiuni cu cotă de participare a statului şi al întreprinderilor de stat.

Realizarea proiectului dat nu implică cheltuieli financiare publice şi nu conţine prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării acestuia de către Grupul de lucru pentru reglementarea activităţii de întreprinzător.

Proiectul dat este supus dezbaterilor publice, fiind plasat pe pagina web a ministerului [www.mec.gov.md](http://www.mec.gov.md/) la compartimentul Transparenţa/ Anunţuri de proiecte şi consultări publice.

În contextul celor expuse, Ministerul Economiei înaintează spre examinare şi aviz proiectul hotărârii de Guvern „Cu privire la aprobarea modificărilor şi completărilor ce se operează în unele hotărîri ale Guvernului”.

**Viceministru Valeriu Triboi**